טיילר, דה קריאייטור

ביוגרפיה

טיילר אוקונמה נולד בלדרה הייטס שבמחוז לוס אנג'לס, קליפורניה לאבא ממוצא ניגרי ולאמא ממוצא חצי אפרו אמריקאי וחצי קנדי אירופאי . טיילר טען שהוא מעולם לא פגש את אביו. בגיל 7 (לפני שיכל ליצור מוזיקה) הוא נהג להכין עטיפות לאלבומים דמיוניים שלו, ואף הכין גם לאלבומים אלו רשימת שירים עם זמני השירים. בגיל 14 טיילר לימד את עצמו לנגן בפסנתר. בשתים עשרה שנות לימודיו בבית ספר, טיילר למד בשנים עשר בתי ספר שונים.

קריירה מוזיקלית

פרק זה לוקה בחסר. אנא תרמו לוויקיפדיה והשלימו אותו.

2009 – 2011: Bastard ו-Goblin

ב-25 בדצמבר 2009 טיילר הוציא לאור את המיקסטייפ "Bastard".
בפברואר 2011 טיילר חתם על חוזה להוצאת אלבום אחד בחברת התקליטים אקס-אל רקורדינגס. באותו החודש טיילר הופיע בתוכנית הלייט נייט של ג'ימי פאלון יחד עם חברו הודג'י ביטס. ב-16 במרץ 2011 טיילר הופיע בטקס פרסי ה-mtvU Woodie עם השירים: "Yonkers" ו-"Sandwitches". ב-10 במאי 2011 טיילר הוציא לאור את אלבום הבכורה שלו, "Goblin", שהגיע למקום ה-5 במצעד בילבורד 200. ב-28 באוגוסט אותה השנה טיילר זכה בפרס הווידאו קליפ של MTV על הקליפ לסינגל "Yonkers". באותה השנה טיילר התארח במספר שירים, כמו: "Trouble on My Mind" של פושה טי, "Martians vs. Goblins" של דה גיים (יחד עם ליל ויין).

2012 – 2014: Loiter Squad ו-Wolf

ב-25 במרץ 2012 עלתה לאוויר התוכנית Loiter Squad, שבה שיחקו טיילר וחבריו מאוד פיוצ'ר. ב-2 באפריל 2013 טיילר הוציא לאור את אלבומו השלישי, "Wolf", שבו התארחו האומנים: ארל סווטשירט, פרנק אושן, מייק ג'י, הודג'י ביטס, דומו ג'נסיס, פארל ויליאמס, קייסי וג'יס ואריקה באדו. האלבום הופק במלואו (חוץ מהשיר האחרון) על ידי טיילר. האלבום הגיע למקום ה-3 במצעד בילבורד 200 ונמכרו כ-90 אלף עותקים של האלבום בשבוע הראשון לצאתו.

2015–2016: Cherry Bomb

ב-9 באפריל 2015, טיילר פרסם שיר חדש בשם "Fucking young" לדף הרשמי של OFWGKTA יחד עם וידאו קליפ קצר תצוגה מקדימה של שיר נוסף בשם "Deathcamp". טיילר הודיע ​​באותו יום כי השירים יופיעו באלבום שייצא בשם "cherry bomb" . טיילר הודיע ​​דרך חשבון הטוויטר שלו כי באלבום ישתתפו Chaz Bundick, Cole Alexander ו Charlie Wilson. יומיים לאחר מכן, טיילר ביצע את השירים "Fucking young" ו "Deathcamp" בפעם הראשונה בפסטיבל מוזיקה Coachella. במהלך ההופעה, טיילר ביקר במיוחד חברי VIP בקהל, אשר רבים היו סלבריטאים, על חוסר ההתלהבות שלהם.
האלבום השלישי של טיילר, Cherry Bomb, שוחרר באופן דיגיטלי ב -13 באפריל 2015, דרך החברה של טיילר (Odd Future Records), עם עותקים פיזיים של האלבום, שמציעות חמישה עיצובי קאברים של האלבום. האלבום כולל הופעות של אמנים בולטים כגון Kanye West, Lil Wayne ו- Schoolboy Q. האלבום ייתמך בסיבוב הופעות עולמי ברחבי צפון אמריקה, אירופה ואסיה, החל מפסטיבל המוזיקה של קוצ'לה ב -11 באפריל 2015 ונגמר בטוקיו, יפן בספטמבר 2015. טיילר ביטל את ההופעות באוסטרליה של סיבוב ההופעות עולמי בעקבות מחאה של ארגון קולקטיבי נגד הצגה של נשים במוזיקה שלו.

בעיות משפטיות

ב-22 בדצמבר 2011 טיילר נעצר בזמן שהופיע במועדון שנמצא בצפון הוליווד. הוא נאשם בחשד לונדליזם, על כך שכביכול הרס ציוד סאונד ששייך למקום. הוא שוחרר בערבות של 20 אלף דולר .

סכסוכים

בשיר "Yonkers" טיילר לעג על מספר רב של אומנים, כמו: B.o.B, ברונו מארס והיילי ויליאמס. טיילר לעג על בורנו מארס גם בשיר "Martians vs. Goblins" של דה גיים (שבו התארח גם ליל ויין). בתגובה ל-"B.o.B "Yonkers הוציא לאור את הדיס "No Future", שבו הוא גם הזכיר את הקולקטיב של טיילר, אוד פיוצ'ר. באופן אירוני טיילר לא חשב תחילה שהשיר הוא דיס, אלא הוא שיבח את השיר. בראיון שנערך עם ברונו מארס, הוא הגיב לשורה של טיילר, "לדקור את ברונו מארס בושט הארורה שלו", כשאמר: [טיילר] צריך לחכות בתור כדי לדקור אותי... [טיילר] בוודאות לא הראשון שאמר לי משהוא כזה והוא גם לא הולך להיות האחרון". הראפר הופסין לעג על טיילר בקליפ לשיר "Ill Mind of Hopsin 4", שיצא לאור ביולי 2011. בתגובה טיילר עשה עליו פרודיה בקליפ "Martians vs. Goblins".
טיילר הסתכסך עם זמר האר אנד בי כריס בראון, כשבראון טען בטוויטר שהמוזיקה של אוד פיוצ'ר מכילה מסרים "שטניים". טיילר העיר מספר הערות סרקסטיות כלפי בראון, שהובילו להתחממות הסכסוך בין שני המוזיקאים. לאחר שבראון וטיילר יישבו את הסכסוך ביניהם, טיילר צייץ בטוויטר שהוא מעריץ את השיר "Look At Me Now" של בראון (שבו התארחו ליל ויין ובאסטה ריימס). על פי טיילר, יש דברים "[שהמעריצים] אפילו לא יודעים" על הסכסוך.
טיילר הסתכסך גם עם ברנדון דהשי, שאיתו שיתף פעולה בעבר. לפני פסטיבל South by Southwest 2011 דהשי התעמת עם טיילר דרך הרשת החברתית Formspring והוא טען שהוא הולך ליישב את זה עם טיילר בפסטיבל. טיילר אמר למעריצים שהשיר היחידי ששיתף עם דהשי בו פעולה היה "Session" מהמיקסטייפ "Bastard". שנה לאחר הוצאת המיקסטייפ טיילר הוציא לאור מחדש את המיקסטייפ, כשהוא החליף את הבית של דהשי עם בית חדש של מייק ג'י. מאז טיילר אמר שאין לו שירים נוספים עם דהשי, ושדהשי הקליט בתים על השירים של טיילר ללא רשותו. על פי טיילר פעם אחת דהשי הכה אותו. טיילר גם לעג עליו בשיר "Yonkers", כשהתרברב על ההצלחה והפרסום שלו.
טיילר אמר ברשת החברתית Formspring שהוא לא אוהב את וינס סטייפלס, למרות שהוא שיבח את יכולות הראפ שלו. וינס שיתף פעולה עם מספר חברים מאוד פיוצ'ר, כמו: ארל סווטשירט, מייק ג'י ודומו ג'נסיס. ב-2011 טיילר אמר שזה לא שהוא לא אוהב את סטייפלס, אלא הוא לא אוהב את העובדה שאנשים חושבים שהוא חלק מאוד פיוצ'ר, כשלמעשה הוא לא.
לאחר שריבייבל, האלבום של אמינם יצא ב-2017 טיילר צייץ בטוויטר על כך שהאלבום גרוע וכתוצאה מכך בקאמיקאזה שאמינם הוציא בספטמבר 2018 אמינם דיסס את טיילר וירד על נטייתו המינית ועל הדרך ירד גם על חברו ארל סוויטשירט.